**«Қазақстан Республикасының кейбір заңнамалық актілеріне экологиялық таза көлікті танымал ету және электромобильдерге арналған инфрақұрылымды дамыту мәселелері бойынша өзгерістер мен толықтырулар енгізу туралы»**

**Қазақстан Республикасы Заңының жобасына**

**САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **№ р/с** | **Құрлымдық элемент** | **Қолданыстағы редакциясы** | **Ұсынылып отырған редакция** | **Негіздеме** |
| **«Қазақстан Республикасындағы сәулет, қала құрылысы және құрылыс қызметі туралы»**  **2001 жылғы 16 шілдедегі Қазақстан Республикасының Заңы** | | | | |
|  | 1-б. 63) т. | 1-бап. Осы Заңда пайдаланылатын негізгі ұғымдар  Осы Заңда мынадай негiзгi ұғымдар пайдаланылады:  ...  **63) жоқ.** | 1-бап. Осы Заңда пайдаланылатын негізгі ұғымдар  Осы Заңда мынадай негiзгi ұғымдар пайдаланылады:  ...  **63)**  **электрмен қуаттау станциясы – электр қозғалтқыштармен жабдықталған көлік құралдарын қуаттауға арналған ғимараттар, құрылысжайлар мен жабдықтар кешені, сондай-ақ жекелеген станциялар.** | Электр қозғалтқыштары бар көлік құралдары электр қуаттау станцияларында қуатталатындықтан «электрмен қуаттау станциясы» ұғымы ұсынылады. |
|  | 9-1-б. 9-т | 9-1-бап. Жол жүрісі қауіпсіздігін қамтамасыз ету жөніндегі талаптар  ...  9. Қазақстан Республикасының аумағында жолдарды жобалау мынадай:  жол жүрісі қарқындылығының ұлғаю перспективасын ескере отырып, жолдардың қажетті өткізу қабілетін;  жолдарды интеллектуалды көлік жүйелерімен;  қоғамдық көліктің кедергісіз әрі қауіпсіз жүруін, оның ішінде оларға жүру үшін жекелеген жолақтарды бөлу арқылы;  велосипедтердің кедергісіз әрі қауіпсіз жүруін, оның ішінде оларға жекелеген велосипед жүретін жолақтарды не велосипед жолдарын бөлу арқылы;  жолдарды трасса бойындағы медициналық-құтқару пункттерімен жарақтандыруды;  **жаяу жүргіншілер өткелдерімен қамтамасыз етудің міндетті талаптарына сай болуға тиіс.** | 9-1-бап. Жол жүрісі қауіпсіздігін қамтамасыз ету жөніндегі талаптар  ...  9. Қазақстан Республикасының аумағында жолдарды жобалау мынадай:  жол жүрісі қарқындылығының ұлғаю перспективасын ескере отырып, жолдардың қажетті өткізу қабілетін;  жолдарды интеллектуалды көлік жүйелерімен;  қоғамдық көліктің кедергісіз әрі қауіпсіз жүруін, оның ішінде оларға жүру үшін жекелеген жолақтарды бөлу арқылы;  велосипедтердің кедергісіз әрі қауіпсіз жүруін, оның ішінде оларға жекелеген велосипед жүретін жолақтарды не велосипед жолдарын бөлу арқылы;  жолдарды трасса бойындағы медициналық-құтқару пункттерімен жарақтандыруды;  **жаяу жүргіншілер өткелдерімен;**  **электрмен қуаттау станцияларымен** қамтамасыз етудің міндетті талаптарына сай болуға тиіс. | Электромобильдерді пайдалануда оларды танымал ететін инфрақұрылымды дамыту мақсатында, тұрғын үйлердің, бизнес-орталықтарының, сауда-ойын-сауық орталықтарының, қонақ үйлердің құрылысын салу кезінде, қоғамдық тамақтану орындарындарында және электромобильдер құрылғыларын қуаттау үшін жеке орындар жасау қажет. |
|  | 20-б. 6-9) т. | 20-бап. Сәулет, қала құрылысы және құрылыс iстерiжөніндегi уәкiлеттi органның құзыретi  Сәулет, қала құрылысы және құрылыс iстерi жөніндегi уәкiлеттi органның құзыретiне:  ...  **6-9) жоқ;** | 20-бап. Сәулет, қала құрылысы және құрылыс iстерiжөніндегi уәкiлеттi органның құзыретi  Сәулет, қала құрылысы және құрылыс iстерi жөніндегi уәкiлеттi органның құзыретiне:  ...  **6-9) тұрғын аймақтарда электрмен қуаттау станцияларын жобалау, орнату, техникалық пайдалану қағидаларын әзірлеу және бекіту;** | Электромобильдерді пайдалануда оларды танымал ететін инфрақұрылымды дамыту мақсатында тұрғын үйлердің, бизнес-орталықтарының, сауда-ойын-сауық орталықтарының, қонақ үйлердің құрылысын салу кезінде, қоғамдық тамақтану орындарындарында және электромобильдер құрылғыларын қуаттау үшін жеке орындар жасау қажет.  Бұл толықтыру тұрғын аймақта электрмен қуаттау станцияларын орналастыруды реттеу мақсатында енгізіледі. |
|  | 24-б. 1-т. 11) т. | 24-бап. Облыс әкiмдiктерiнiң сәулет, қала құрылысы және құрылыс қызметi саласындағы құзыретi  1. Облыс әкiмдiктерiнiң облыс қарамағындағы аумақта жүзеге асырылатын сәулет, қала құрылысы және құрылыс қызметi саласындағы құзыретiне:  ...  11) **аумаққа құрылыс салу**, құрылыстарды, ғимараттарды, құрылысжайларды, инженерлiк және көліктік коммуникацияларды кеңейту, техникалық қайта жарақтандыру, жаңғырту, реконструкциялау (қайта жоспарлау, қайта жабдықтау, қайта бейіндеу), қалпына келтiру және күрделi жөндеу туралы, сондай-ақ аумақты инженерлік жағынан дайындау, абаттандыру және көгалдандыру, аяқталмаған құрылыс объектілерін консервациялау, облыстық маңызы бар объектілерді кейiннен кәдеге жарату жөнiндегi жұмыстар кешенiн жүргiзу туралы шешiмдер қабылдау; | 24-бап. Облыс әкiмдiктерiнiң сәулет, қала құрылысы және құрылыс қызметi саласындағы құзыретi  1. Облыс әкiмдiктерiнiң облыс қарамағындағы аумақта жүзеге асырылатын сәулет, қала құрылысы және құрылыс қызметi саласындағы құзыретiне:  ...  11) аумаққа құрылыс салу,  **электрмен қуаттау станцияларын орналастыру,** құрылыстарды, ғимараттарды, құрылысжайларды, инженерлiк және көліктік коммуникацияларды кеңейту, техникалық қайта жарақтандыру, жаңғырту, реконструкциялау (қайта жоспарлау, қайта жабдықтау, қайта бейіндеу), қалпына келтiру және күрделi жөндеу туралы, сондай-ақ аумақты инженерлік жағынан дайындау, абаттандыру және көгалдандыру, аяқталмаған құрылыс объектілерін консервациялау, облыстық маңызы бар объектілерді кейiннен кәдеге жарату жөнiндегi жұмыстар кешенiн жүргiзу туралы шешiмдер қабылдау; | Электромобильдерді пайдалануда оларды танымал ететін инфрақұрылымды дамыту мақсатында тұрғын үйлердің, бизнес-орталықтарының, сауда-ойын-сауық орталықтарының, қонақ үйлердің құрылысын салу кезінде, қоғамдық тамақтану орындарындарында және электромобильдер құрылғыларын қуаттау үшін жеке орындар жасау қажет.  Бұл толықтыру электрмен қуаттау станцияларын орналастыру бойынша жауапты субъектіні айқындау мақсатында енгізіледі. |
|  | 25-б. 1-т. 12) т.  25-б. 2-т. 8) т.  25-б. 3-т. 8) т. | 25-бап. Республикалық маңызы бар қалалар, астана және облыстық маңызы бар қалалар әкімдіктерінің сәулет, қала құрылысы және құрылыс қызметі саласындағы құзыреті  1. Республикалық маңызы бар қалалар, астана әкімдіктерінің ведомстволық бағынысты аумақта белгіленген шекара шегінде жүзеге асырылатын сәулет, қала құрылысы және құрылыс қызметі саласындағы құзыретіне:  ...  12) дүлей зілзалаларға (су тасқынына, жер сілкінісіне, селге, шөгуге және қар көшкініне) ұшырауын ескере отырып, **аумаққа құрылыс салу**, құрылыстарды, ғимараттарды, құрылысжайларды, инженерлiк және көлiктік коммуникацияларды кеңейту, техникалық қайта жарақтандыру, жаңғырту, реконструкциялау (қайта жоспарлау, қайта жабдықтау, қайта бейіндеу), реставрациялау және күрделi жөндеу туралы, сондай-ақ аумақты инженерлiк жағынан дайындау, абаттандыру және көгалдандыру, аяқталмаған құрылыс объектілерін консервациялау, қалалық маңызы бар объектілерді кейiннен кәдеге жарату жөніндегі жұмыстар кешенiн жүргiзу туралы шешiмдер қабылдау;  .....  2. Халқының есептік саны жүз мың тұрғыннан асатын облыстық маңызы бар қалалар әкімдіктерінің ведомстволық бағынысты аумақта белгіленген шекара шегінде жүзеге асырылатын сәулет, қала құрылысы және құрылыс қызметі саласындағы құзыретіне:  ...  8) **аумаққа құрылыс салу,** құрылыстарды, ғимараттарды, құрылысжайларды, инженерлiк және көлiктік коммуникацияларды кеңейту, техникалық қайта жарақтандыру, жаңғырту, реконструкциялау (қайта жоспарлау, қайта жабдықтау, қайта бейіндеу), қалпына келтiру және күрделi жөндеу туралы, сондай-ақ аумақты инженерлiк жағынан дайындау, абаттандыру және көгалдандыру, аяқталмаған құрылыс объектілерін консервациялау, жергілікті маңызы бар объектілерді кейiннен кәдеге жарату жөнiндегі жұмыстар кешенiн жүргiзу туралы шешiмдер қабылдау;  ....  3. Халқының есептік саны жүз мың тұрғынға дейінгі облыстық маңызы бар қалалар әкімдіктерінің ведомстволық бағынысты аумақта белгіленген шекара шегінде жүзеге асырылатын сәулет, қала құрылысы және құрылыс қызметі саласындағы құзыретіне:  ...  8) **аумаққа құрылыс салу,** құрылыстарды, ғимараттарды, құрылысжайларды, инженерлiк және көлiктік коммуникацияларды кеңейту, техникалық қайта жарақтандыру, жаңғырту, реконструкциялау (қайта жоспарлау, қайта жабдықтау, қайта бейіндеу), қалпына келтiру және күрделi жөндеу туралы, сондай-ақ аумақты инженерлiк жағынан дайындау, абаттандыру және көгалдандыру, аяқталмаған құрылыс объектілерін консервациялау, жергілікті маңызы бар объектілерді кейiннен кәдеге жарату жөнiндегі жұмыстар кешенiн жүргiзу туралы шешiмдер қабылдау; | 25-бап. Республикалық маңызы бар қалалар, астана және облыстық маңызы бар қалалар әкімдіктерінің сәулет, қала құрылысы және құрылыс қызметі саласындағы құзыреті  1. Республикалық маңызы бар қалалар, астана әкімдіктерінің ведомстволық бағынысты аумақта белгіленген шекара шегінде жүзеге асырылатын сәулет, қала құрылысы және құрылыс қызметі саласындағы құзыретіне:  ...  12) дүлей зілзалаларға (су тасқынына, жер сілкінісіне, селге, шөгуге және қар көшкініне) ұшырауын ескере отырып, аумаққа құрылыс салу,  **электрмен қуаттау станцияларын орналастыру,** құрылыстарды, ғимараттарды, құрылысжайларды, инженерлiк және көлiктік коммуникацияларды кеңейту, техникалық қайта жарақтандыру, жаңғырту, реконструкциялау (қайта жоспарлау, қайта жабдықтау, қайта бейіндеу), реставрациялау және күрделi жөндеу туралы, сондай-ақ аумақты инженерлiк жағынан дайындау, абаттандыру және көгалдандыру, аяқталмаған құрылыс объектілерін консервациялау, қалалық маңызы бар объектілерді кейiннен кәдеге жарату жөніндегі жұмыстар кешенiн жүргiзу туралы шешiмдер қабылдау;  .....  2. Халқының есептік саны жүз мың тұрғыннан асатын облыстық маңызы бар қалалар әкімдіктерінің ведомстволық бағынысты аумақта белгіленген шекара шегінде жүзеге асырылатын сәулет, қала құрылысы және құрылыс қызметі саласындағы құзыретіне:  ...  8) аумаққа құрылыс салу,  **электрмен қуаттау станцияларын орналастыру,** құрылыстарды, ғимараттарды, құрылысжайларды, инженерлiк және көлiктік коммуникацияларды кеңейту, техникалық қайта жарақтандыру, жаңғырту, реконструкциялау (қайта жоспарлау, қайта жабдықтау, қайта бейіндеу), қалпына келтiру және күрделi жөндеу туралы, сондай-ақ аумақты инженерлiк жағынан дайындау, абаттандыру және көгалдандыру, аяқталмаған құрылыс объектілерін консервациялау, жергілікті маңызы бар объектілерді кейiннен кәдеге жарату жөнiндегі жұмыстар кешенiн жүргiзу туралы шешiмдер қабылдау;  ....  3. Халқының есептік саны жүз мың тұрғынға дейінгі облыстық маңызы бар қалалар әкімдіктерінің ведомстволық бағынысты аумақта белгіленген шекара шегінде жүзеге асырылатын сәулет, қала құрылысы және құрылыс қызметі саласындағы құзыретіне:  ...  8) аумаққа құрылыс салу,  **электрмен қуаттау станцияларын орналастыру,** құрылыстарды, ғимараттарды, құрылысжайларды, инженерлiк және көлiктік коммуникацияларды кеңейту, техникалық қайта жарақтандыру, жаңғырту, реконструкциялау (қайта жоспарлау, қайта жабдықтау, қайта бейіндеу), қалпына келтiру және күрделi жөндеу туралы, сондай-ақ аумақты инженерлiк жағынан дайындау, абаттандыру және көгалдандыру, аяқталмаған құрылыс объектілерін консервациялау, жергілікті маңызы бар объектілерді кейiннен кәдеге жарату жөнiндегі жұмыстар кешенiн жүргiзу туралы шешiмдер қабылдау; | Электромобильдерді пайдалануда оларды танымал ететін инфрақұрылымды дамыту мақсатында тұрғын үйлердің, бизнес-орталықтарының, сауда-ойын-сауық орталықтарының, қонақ үйлердің құрылысын салу кезінде, қоғамдық тамақтану орындарындарында және электромобильдер құрылғыларын қуаттау үшін жеке орындар жасау қажет.  Бұл толықтыру электрмен қуаттау станцияларын орналастыру бойынша жауапты субъектіні айқындау мақсатында енгізіледі. |
|  | 47-1-б. 3-т. 3) т. | 47-1-бап. Егжей-тегжейлі жоспарлау жобалары  3. Егжей-тегжейлі жоспарлау жобасы мыналарды белгілейді:  ...  3) халыққа әлеуметтік, мәдени және коммуналдық қызмет көрсету объектілерін орналастыру, көше-жол желісін және көліктік қызмет көрсетуді ұйымдастыру, инженерлік коммуникацияларды трассалау үшін аумақты резервке қою; | 47-1-бап. Егжей-тегжейлі жоспарлау жобалары  3. Егжей-тегжейлі жоспарлау жобасы мыналарды белгілейді:  ...  3) халыққа әлеуметтік, мәдени және коммуналдық қызмет көрсету объектілерін орналастыру, **электрмен қуаттау станцияларын қоса алғанда,** көше-жол желісін және көліктік қызмет көрсетуді ұйымдастыру, инженерлік коммуникацияларды трассалау үшін аумақты резервке қою; | Электромобильдерді пайдалануда оларды танымал ететін инфрақұрылымды дамыту мақсатында тұрғын үйлердің, бизнес-орталықтарының, сауда-ойын-сауық орталықтарының, қонақ үйлердің құрылысын салу кезінде, қоғамдық тамақтану орындарындарында және электромобильдер құрылғыларын қуаттау үшін жеке орындар жасау қажет.  Бұл толықтыру егжей-тегжейлі жобалау жоспарына электрмен қуаттау станцияларын қосу мақсатында енгізіледі. |
|  | 49-б. 3-т. 49-б. 3-т. | 49-бап. Тұрғын аймақ  ...  3. Тұрғын аймақта қонақ үйлердi, жер бетiндегi және жер астындағы көлікжайларды, автомобиль көлiгiнiң ашық **тұрақтарын,** сондай-ақ орналастырылуы мен қызметi санитариялық-қорғаныш аймақтарын жасауды талап ететiн, қоршаған ортаға әсер етпейтiн өндірiстiк объектiлердi орналастыруға жол берiледi.3. Тұрғын аймақта қонақ үйлердi, жер бетiндегi және жер астындағы көлікжайларды, автомобиль көлiгiнiң **ашық тұрақтарын**, сондай-ақ орналастырылуы мен қызметi санитариялық-қорғаныш аймақтарын жасауды талап ететiн, қоршаған ортаға әсер етпейтiн өндірiстiк объектiлердi орналастыруға жол берiледi. | 49-бап. Тұрғын аймақ  3. Тұрғын аймақта қонақ үйлердi, жер бетiндегi және жер астындағы көлікжайларды, автомобиль көлiгiнiң ашық тұрақтарын, **электрмен қуаттау станцияларын,** сондай-ақ орналастырылуы мен қызметi санитариялық-қорғаныш аймақтарын жасауды талап ететiн, қоршаған ортаға әсер етпейтiн өндірiстiк объектiлердi орналастыруға жол берiледi. | Электромобильдерді пайдалануда оларды танымал ететін инфрақұрылымды дамыту мақсатында тұрғын үйлердің, бизнес-орталықтарының, сауда-ойын-сауық орталықтарының, қонақ үйлердің құрылысын салу кезінде, қоғамдық тамақтану орындарындарында және электромобильдер құрылғыларын қуаттау үшін жеке орындар жасау қажет.  Осы толықтыру тұрғын аумақта электрмен қуаттау станцияларын орналастыруды реттеу мақсатында енгізіледі. |
|  | 50-б. 1-т. | 50-бап. Қоғамдық (қоғамдық-iскерлiк) аймақ  1. Елдi мекеннiң қоғамдық (қоғамдық-iскерлiк) аймағы әкiмшiлiк, ғылыми-зерттеу, қоғамдық мекемелердi және олардың кешендерiн, қонақ үйлер мен қонақ үй кешендерiн, iскерлiк және қаржылық белсенділiк орталықтарын, мәдениет, бiлiм беру, денсаулық сақтау, спорт, коммерциялық қызмет, сауда және қоғамдық тамақтандыру, тұрмыстық қызмет көрсету объектiлерiн, аталған объектiлердiң жанынан **ашық** **көлік тұрақтарын**, жер бетiндегi және жер астындағы көлiкжайларды, санитариялық және экологиялық қорғаныш жөніндегi арнаулы iс-шараларды талап етпейтiн басқа да үйлер мен ғимараттарды орналастыруға арналады. | 50-бап. Қоғамдық (қоғамдық-iскерлiк) аймақ  1. Елдi мекеннiң қоғамдық (қоғамдық-iскерлiк) аймағы әкiмшiлiк, ғылыми-зерттеу, қоғамдық мекемелердi және олардың кешендерiн, қонақ үйлер мен қонақ үй кешендерiн, iскерлiк және қаржылық белсенділiк орталықтарын, мәдениет, бiлiм беру, денсаулық сақтау, спорт, коммерциялық қызмет, сауда және қоғамдық тамақтандыру, тұрмыстық қызмет көрсету объектiлерiн, аталған объектiлердiң жанынан ашық көлік тұрақтарын**және электрмен қуаттау станцияларын,** жер бетiндегi және жер астындағы көлiкжайларды, санитариялық және экологиялық қорғаныш жөніндегi арнаулы iс-шараларды талап етпейтiн басқа да үйлер мен ғимараттарды орналастыруға арналады. | Электромобильдерді пайдалануда оларды танымал ететін инфрақұрылымды дамыту мақсатында тұрғын үйлердің, бизнес-орталықтарының, сауда-ойын-сауық орталықтарының, қонақ үйлердің құрылысын салу кезінде, қоғамдық тамақтану орындарындарында және электромобильдер құрылғыларын қуаттау үшін жеке орындар жасау қажет.  Осы толықтыру қоғамдық аймақта электрмен қуаттау станцияларын орналастыруды реттеу мақсатында енгізіледі. |
| **«Автомобиль жолдары туралы» 2001 жылғы 17 шілдедегі Қазақстан Республикасының Заңы** | | | | |
|  | 1-б. 14-1) т. | 1-бап. Осы Заңда пайдаланылатын негізгі ұғымдар  Осы Заңда мынадай негізгі ұғымдар пайдаланылады:  …  14-1) жол бойындағы сервис объектілері – жол бойындағы белдеуде орналасқан және жол жүрісіне қатысушыларға жүру жолында қызмет көрсетуге арналған ғимараттар мен құрылысжайлар (мотельдер, қонақүйлер, кемпингтер, техникалық қызмет көрсету станциялары, **автожанармай құю** станциялары, тамақтану, сауда, байланыс, медициналық көмек пункттері, сыртқы (көрнекі) жарнама объектілері және өзге де қызметтер көрсету объектілері);. | 1-бап. Осы Заңда пайдаланылатын негізгі ұғымдар  Осы Заңда мынадай негізгі ұғымдар пайдаланылады:  …  14-1) жол бойындағы сервис объектілері – жол бойындағы белдеуде орналасқан және жол жүрісіне қатысушыларға жүру жолында қызмет көрсетуге арналған ғимараттар мен құрылысжайлар (мотельдер, қонақүйлер, кемпингтер, техникалық қызмет көрсету станциялары, **автожанармай** **құю**, **электрмен қуаттау** станциялары, тамақтану, сауда, байланыс, медициналық көмек пункттері, сыртқы (көрнекі) жарнама объектілері және өзге де қызметтер көрсету объектілері); | Электромобильдерді пайдалануда оларды танымал ететін инфрақұрылымды дамыту мақсатында тұрғын үйлердің, бизнес-орталықтарының, сауда-ойын-сауық орталықтарының, қонақ үйлердің құрылысын салу кезінде, қоғамдық тамақтану орындарындарында және электромобильдер құрылғыларын қуаттау үшін жеке орындар жасау қажет.  Бұл толықтыру жол бойы севисі объектілеріне электрмен қуаттау станцияларын қосуды енгізу мақсатында енгізіледі. |
| **«Автомобиль көлігі туралы» 2003 жылғы 4 шілдедегі Қазақстан Республикасының Заңы** | | | | |
|  | 1-б. 10-2) және 31-1) т. | 1-бап. Осы Заңда пайдаланылатын негізгi ұғымдар  Осы Заңда мынадай негiзгi ұғымдар пайдаланылады:  ...  **10-2) жоқ;**  **...**  ...  **31-1) жоқ;** | 1-бап. Осы Заңда пайдаланылатын негізгi ұғымдар  Осы Заңда мынадай негiзгi ұғымдар пайдаланылады:  ...  **10-2) гибридті автомобиль – көлік құралын қозғалысқа келтіру мақсатында кемінде екі түрлі энергия түрлендіргіштерімен (қозғалтқыштарымен) және екі түрлі (борттық) энергия жинақтау жүйелерімен жабдықталған көлік құралы;**  **...**  **31-1)**  **электромобиль – электр қозғалтқышпен жабдықталған және тек аккумуляторлық батареялардан, сыйымдылық жинақтағыштардан және (немесе) отын элементтерінен энергия алатын және сыртқы электр энергиясының көзімен қуатталатын электр қозғалтқышпен қозғалатын көлік құралы;»;** | Заңнамалық актілерді талдау қолданыстағы заңнамада электромобильдерді өнім түрі ретінде сәйкестендіру бойынша терминология жоқ екенін көрсетті. Заңнамалық актілерде «көлік құралы» ұғымы техникалық сипаттаманы сипаттаусыз адамдарды, жүктерді немесе жабдықтарды тасымалдауға арналған құрал ретінде айқындалады.  Бұл мәселені нормативтік құқықтық актілерде реттеу үшін «Жол жүрісі туралы» және  «Автомобиль көлігі туралы» Қазақстан Республикасының Заңында осы терминдерді енгізу қажет. |
|  | 26-б. 5-т. | 26-бап. Жолаушылар мен багажды таксимен тасымалдауды ұйымдастыру  ...  5. Аудандардың, облыстық маңызы бар қалалардың, республикалық маңызы бар қалалардың және астананың жергілікті атқарушы органдары әуежайларда, вокзалдарда, 1 және 2-санатты стационарлық сауда объектілерінде, сауда базарларында, театрларда, цирктерде, кинотеатрларда, мәдени-демалыс ұйымдарында (мәдениет және демалыс парктері), сондай-ақ алаңдарда, даңғылдарда, көшелерде, орамдарда такси тұрақтарын ұйымдастыруды және жабдықтауды қамтамасыз етеді. | 26-бап. Жолаушылар мен багажды таксимен тасымалдауды ұйымдастыру  ...  5. Аудандардың, облыстық маңызы бар қалалардың, республикалық маңызы бар қалалардың және астананың жергілікті атқарушы органдары әуежайларда, вокзалдарда, 1 және 2-санатты стационарлық сауда объектілерінде, сауда базарларында, театрларда, цирктерде, кинотеатрларда, мәдени-демалыс ұйымдарында (мәдениет және демалыс парктері), сондай-ақ алаңдарда, даңғылдарда, көшелерде, орамдарда  **электрмен қуаттау станцияларымен жабдықталған** такси тұрақтарын ұйымдастыруды және жабдықтауды қамтамасыз етеді. | Электромобильдерді пайдалануда оларды танымал ететін инфрақұрылымды дамыту мақсатында, тұрғын үйлердің, бизнес-орталықтарының, сауда-ойын-сауық орталықтарының, қонақ үйлердің құрылысын салу кезінде, қоғамдық тамақтану орындарындарында және электромобильдер құрылғыларын қуаттау үшін жеке орындар жасау қажет.  Бұл түзетулер автостанциялар мен жолаушыларға қызмет көрсету пункттерінде электрмен қуаттау станцияларын орналастыруды реттеу мақсатында енгізіледі. |
| **«Ерекше қорғалатын табиғи аумақтар туралы» 2006 жылғы 7 шілдедегі Қазақстан Республикасының Заңы** | | | | |
|  | 20-б. 3-т. 5) т. | 20-бап. Ерекше қорғалатын табиғи аумақтарды құру немесе кеңейту  3. Екiншi кезеңде уәкiлеттi орган бекiткен немесе онымен келiсiлген жаратылыстану-ғылыми негiздеменiң негiзiнде ерекше қорғалатын табиғи аумақты құру немесе кеңейту жөнiндегi техникалық-экономикалық негiздеме әзiрленедi, ол:  5) экологиялық туризмдi дамытуды ескере отырып, ерекше қорғалатын табиғи аумақты жоспарлау жобасын және оның инфрақұрылымын (инфрақұрылымды дамытудың бас жоспарын), туристiк соқпақтарды, қарап көру алаңдарын, демалу алаңқайларын, **көлiкке арналған тұрақтарды,** кемпингтердi, шатырлы лагерьлердi, қонақ үйлердi, мотельдердi, туристiк базаларды, қоғамдық тамақтандыру, сауда және басқа да мәдени-тұрмыстық мақсаттағы объектiлердi, құбырларды, электр және байланыс желiлерiн, жолдарды қамтиды. | 20-бап. Ерекше қорғалатын табиғи аумақтарды құру немесе кеңейту  3. Екiншi кезеңде уәкiлеттi орган бекiткен немесе онымен келiсiлген жаратылыстану-ғылыми негiздеменiң негiзiнде ерекше қорғалатын табиғи аумақты құру немесе кеңейту жөнiндегi техникалық-экономикалық негiздеме әзiрленедi, ол:  5) экологиялық туризмдi дамытуды ескере отырып, ерекше қорғалатын табиғи аумақты жоспарлау жобасын және оның инфрақұрылымын (инфрақұрылымды дамытудың бас жоспарын), туристiк соқпақтарды, қарап көру алаңдарын, демалу алаңқайларын, көлiкке арналған тұрақтарды, **сондай-ақ электрмен жабдықтаудың орталық желілеріне қол жеткізуге болатын орындарда электрмен қуаттау станциялары бар тұрақтарды,** кемпингтердi, шатырлы лагерьлердi, қонақ үйлердi, мотельдердi, туристiк базаларды, қоғамдық тамақтандыру, сауда және басқа да мәдени-тұрмыстық мақсаттағы объектiлердi, құбырларды, электр және байланыс желiлерiн, жолдарды қамтиды. | Ластанудың маңызды себептерінің бірі автокөлік екені белгілі. Бір жыл ішінде бір автомобильге орташа есеппен 800 кг. көміртегі тотығы, шамамен 40 кг. азот тотығы және қоршаған ортаға сіңетін 250 кг-нан аса ықтимал көмірсутектерден келеді.  Қазіргі уақытта зиянды шығарындыларды азайтуға қарсы күрестегі ең маңызды шара пайдалану кезінде экологиялық қауіпсіз болатын электромобильге жағдай жасау және танымал ету болып табылады.  Шарттардың бірі ерекше қорғалатын табиғи аумақтарда электрмен жабдықтаудың орталық желілеріне қол жеткізуге болатын орындарда электрмен қуаттау станцияларын орнату болып табылады. |
|  | 38-б. 1-т. 1) т. | 38-бап. Табиғат қорғау мекемелерiнiң қаражаты  1. Табиғат қорғау мекемелерiнiң қаражаты олардың қызмет бағыты мен күзет режимiнiң түрлерiне байланысты олардың негiзгi қызметiне жатпайтын мынадай тауарларды (жұмыстарды, көрсетiлетiн қызметтердi) өткiзу:  1) жеке және заңды тұлғалар табиғи кешендердi туристiк және рекреациялық мақсаттарда пайдалануы кезiнде оларға ақылы қызметтер көрсету, соның iшiнде:  туристiк соқпақтар, тамашалау алаңдарын, демалу алаңқайларын, **көлiк тұрақтарын,** кемпингтер, шатырлы лагерьлер немесе оларды орналастыратын орындар; қонақ үйлер, мотельдер, туристiк базалар, қоғамдық тамақтандыру, сауда және ерекше қорғалатын табиғи аумақтардың басқаруындағы басқа да мәдени-тұрмыстық мақсаттағы объектiлер немесе оларды орналастыратын орындар беру; ерекше қорғалатын табиғи аумақта құбырлар, электр қуатын беру және байланыс желiлерiн, жолдарды салу және орналастыру жөнiнде қызметтер көрсету; туристiк құрал-жабдықтар беру;  .... | 38-бап. Табиғат қорғау мекемелерiнiң қаражаты  1. Табиғат қорғау мекемелерiнiң қаражаты олардың қызмет бағыты мен күзет режимiнiң түрлерiне байланысты олардың негiзгi қызметiне жатпайтын мынадай тауарларды (жұмыстарды, көрсетiлетiн қызметтердi) өткiзу:  1) жеке және заңды тұлғалар табиғи кешендердi туристiк және рекреациялық мақсаттарда пайдалануы кезiнде оларға ақылы қызметтер көрсету, соның iшiнде:  туристiк соқпақтар, тамашалау алаңдарын, демалу алаңқайларын, көлiк тұрақтарын,  **сондай-ақ электрмен жабдықтаудың орталық желілеріне қол жеткізуге болатын орындарда электрмен қуаттау станциялары бар тұрақтарды,** кемпингтер, шатырлы лагерьлер немесе оларды орналастыратын орындар; қонақ үйлер, мотельдер, туристiк базалар, қоғамдық тамақтандыру, сауда және ерекше қорғалатын табиғи аумақтардың басқаруындағы басқа да мәдени-тұрмыстық мақсаттағы объектiлер немесе оларды орналастыратын орындар беру; ерекше қорғалатын табиғи аумақта құбырлар, электр қуатын беру және байланыс желiлерiн, жолдарды салу және орналастыру жөнiнде қызметтер көрсету; туристiк құрал-жабдықтар беру;  .... | Ластанудың маңызды себептерінің бірі автокөлік екені белгілі. Бір жыл ішінде бір автомобильге орташа есеппен 800 кг. көміртегі тотығы, шамамен 40 кг. азот тотығы және қоршаған ортаға сіңетін 250 кг-нан аса ықтимал көмірсутектерден келеді.  Қазіргі уақытта зиянды шығарындыларды азайтуға қарсы күрестегі ең маңызды шара пайдалану кезінде экологиялық қауіпсіз болатын электромобильге жағдай жасау және танымал ету болып табылады.  Шарттардың бірі ерекше қорғалатын табиғи аумақтарда электрмен жабдықтаудың орталық желілеріне қол жеткізуге болатын орындарда электрмен қуаттау станцияларын орнату болып табылады. |
| **«Жол жүрісі туралы» 2014 жылғы 17 сәуірдегі Қазақстан Республикасының Заңы** | | | | |
|  | 1-б. 10-1) т. | 1-бап. Осы Заңда пайдаланылатын негiзгi ұғымдар  Осы Заңда мынадай негiзгi ұғымдар пайдаланылады:  ...  10-1) жеке бөлінген жол – тек қана қоғамдық көліктің, оның ішінде **жеңіл** **рельсті көліктің** жүрісіне арналған жолақ. Жеке бөлінген жол қалған жүру бөліктерінен көлденең жол таңбаларының және жол белгілерінің көмегімен бөлінеді; | 1-бап. Осы Заңда пайдаланылатын негiзгi ұғымдар  Осы Заңда мынадай негiзгi ұғымдар пайдаланылады:  ...  10-1) жеке бөлінген жол – тек қана қоғамдық көліктің, оның ішінде жеңіл рельсті көліктің**,** **сондай-ақ электр қозғалтқыштармен жабдықталған көлік құралдарының** жүрісіне арналған жолақ. Жеке бөлінген жол қалған жүру бөліктерінен көлденең жол таңбаларының және жол белгілерінің көмегімен бөлінеді; | Бұл түзету электр қозғалтқыштары бар электромобильдер мен гибридті көліктерге қоғамдық көлік үшін бөлінген жолақтарда жүруге рұқсат беру арқылы электромобильдерді пайдалануға жағдай жасау мақсатында енгізіледі. |
|  | 25-б. 2-т. 3) т. | 25-бап. Жол жүрісін ұйымдастыру жөніндегі іс-шаралар  ...  2. Жолдардың өткізу қабілетінің жоғары болуын және жол жүрісі қауіпсіздігін қамтамасыз ету мақсатында жол иелері:  ...  3) жолдарда жүріс жолағының ені мен саны тек қоғамдық көліктің, оның ішінде **жеңіл рельсті көліктің** жүрісін ғана қамтамасыз етуге мүмкіндік беретін жеке бөлінген жолдарды ұйымдастырады. | 25-бап. Жол жүрісін ұйымдастыру жөніндегі іс-шаралар  ...  2. Жолдардың өткізу қабілетінің жоғары болуын және жол жүрісі қауіпсіздігін қамтамасыз ету мақсатында жол иелері:  ...  3) жолдарда жүріс жолағының ені мен саны тек қоғамдық көліктің, оның ішінде жеңіл рельсті көліктің**,** **сондай-ақ электр қозғалтқыштармен жабдықталған көлік құралдарының** жүрісін ғана қамтамасыз етуге мүмкіндік беретін жеке бөлінген жолдарды ұйымдастырады. | Бұл түзету электр қозғалтқыштары бар электромобильдер мен гибридті көліктерге қоғамдық көлік үшін бөлінген жолақтарда жүруге рұқсат беру арқылы электромобильдерді пайдалануға жағдай жасау мақсатында енгізіледі. |
|  | 41-б. 2-т. 4) және 4-1) т. | 41-бап. Елді мекендерді жоспарлау шеңберінде жол пайдаланушылардың қажеттіліктерін қамтамасыз ету  2. Елді мекендердің аумақтық-көліктік жоспарлау схемаларында, бас жоспарларында:  ...  4**-1) жоқ;** | 41-бап. Елді мекендерді жоспарлау шеңберінде жол пайдаланушылардың қажеттіліктерін қамтамасыз ету  2. Елді мекендердің аумақтық-көліктік жоспарлау схемаларында, бас жоспарларында:  ...  **4-1) электр қозғалтқыштармен жабдықталған көлік құралдарын қоюға (орынтұраққа қоюға) арналған, арнайы жол белгілерімен және жол таңбаларымен белгіленген, оларды қуаттауға арналған электрмен қуаттау станцияларымен жабдықталған арнайы бөлінген орындардың болуы**;**;** | Сондай-ақ, аумақтық-көліктік жоспарлау схемаларында және елді мекендердің бас жоспарларында электромобильдерді орынтұраққа қою үшін арнайы бөлінген орындарды қарастыру ұсынылады, өйткені оларға арнайы қуаттау станциялары қажет. |
|  | 42-1-б.  4-т. | 42-1-бап. Көлік құралдарын орынтұраққа қойғаны үшін ақы алуға және олардың орынтұрақта тұрған уақытын есептеуге арналған сертификатталған арнайы құрылғылармен жабдықталған орындарда орынтұраққа қою  .....  4. Көлік құралдарын орынтұраққа қойғаны үшін ақы алуға және олардың орынтұрақта тұрған уақытын есептеуге арналған сертификатталған арнайы құрылғылармен жабдықталған орындарда ақысыз орынтұраққа қоюға, көлік құралдарын орынтұраққа қойғаны үшін ақы алуға және олардың орынтұрақта тұрған уақытын есептеуге арналған сертификатталған арнайы құрылғылармен жабдықталған орындарда орынтұраққа қою қағидаларында көзделген жағдайларды қоспағанда, тыйым салынады. | 42-1-бап. Көлік құралдарын орынтұраққа қойғаны үшін ақы алуға және олардың орынтұрақта тұрған уақытын есептеуге арналған сертификатталған арнайы құрылғылармен жабдықталған орындарда орынтұраққа қою  .....  4. **Осы тармақтың екінші және үшінші бөлімінде** және көлік құралдарын орынтұраққа қойғаны үшін ақы алуға және олардың орынтұрақта тұрған уақытын есептеуге арналған сертификатталған арнайы құрылғылармен жабдықталған орындарда орынтұраққа қою қағидаларында көзделген жағдайларды қоспағанда, көлік құралдарын орынтұраққа қойғаны үшін ақы алуға және олардың орынтұрақта тұрған уақытын есептеуге арналған сертификатталған арнайы құрылғылармен жабдықталған орындарда ақысыз орынтұраққа қоюға тыйым салынады.  **Коммуналдық ақылы автотұрақтардағы (автомобиль орынтұрақтардағы, паркингтердегі) тегін тұрақ орындарын тиісті растайтын құжат негізінде азаматтардың мынадай санаттары (меншік иелері) пайдаланады:**  **1) Ұлы Отан соғысының ардагерлері, басқа мемлекеттердiң аумағындағы ұрыс қимылдарының ардагерлері, жеңілдіктер бойынша Ұлы Отан соғысының ардагерлеріне теңестірілген ардагерлер, еңбек ардагерлері;**  **2) I және II топтағы мүгедектігі бар адамдар, мүгедек баланың заңды өкілдері;**  **3) «Алтын Алқа» және «Күміс Алқа» алқаларымен марапатталған, бұрын «Батыр ана» атағын алған, сондай-ақ І және ІІ дәрежелі «Ана даңқы» ордендерімен наградталған көп балалы аналар;**  **4) Семей ядролық сынақ полигонындағы ядролық сынақтардың салдарынан зардап шеккен адамдар;**  **5) тікелей қызметтік міндеттерін орындау кезінде қызметтік мемлекеттік нөмірлік белгілері бар көк және қызыл түсті жарқылдауық арнайы шамдармен және арнайы дыбыс сигналдарымен жабдықталған арнайы автокөліктердің жүргізушілері.**  **Коммуналдық ақылы автотұрақтарда (автомобиль орынтұрақтардағы, паркингтердегі) тегін тұрақ орындарын электр қозғалтқыштармен жабдықталған көлік** құралдарының иелері пайдаланады **.** | Бұл түзету электромобильдерді және электр қозғалтқыштары бар гибридті көлік құралдарын ақылы тұраққа ақы төлеуден босату жолымен электромобильдерді пайдалануға жағдай жасау мақсатында енгізіледі.  Сондай-ақ, заң жобасында коммуналдық ақылы автотұрақтарда (автотұрақтарда, паркингтерде) тегін тұрақ орындарын беруге қатысты нормалар көзделген. |
|  | (жаңа)  42-2-б. | **42-2-бап.**  **Жоқ** | **42-2-бап. Электр қозғалтқыштармен жабдықталған көлік құралдарын қуаттауға арналған электрмен қуаттау станцияларымен жабдықталған орындарда тұраққа қою**  **1. Электрмен қуаттау станцияларымен жабдықталған орындарда тұраққа коюды тек электр қозғалтқыштармен жабдықталған көлік құралдарының жүргізушілері оларды кейіннен электрмен қуаттау станциялары арқылы қуаттау үшін ғана жүзеге асырады.**  **2. Электр қозғалтқыштармен жабдықталған көлік құралдарының жүргізушілеріне электрмен қуаттау станцияларымен жабдықталған орындарда тұраққа қоюды жүзеге асыруға тыйым салынады.**  **3. Республикалық маңызы бар қалалардың, астананың және облыстық маңызы бар қалалардың жергілікті атқарушы органдары уәкілетті органмен келісу бойынша арнайы жол белгілерімен және жол таңбаларымен белгіленетін, электр қозғалтқыштармен жабдықталған көлік құралдарының тұрағы (орынтұрақ) үшін арнайы бөлінген орындарды ұйымдастыруға міндетті..** | Электромобильдерге арналған арнайы тұрақтарды көздеу және ІЖҚ бар көлік құралдарын көрсетілген орындарда тұраққа қоюға тыйым салу ұсынылады. Бұл өте маңызды, өйткені дәстүрлі автомобильдер үшін қуаттау станциясы бар тұрақ орындары - бұл жай ғана тұрақ орны, ал электромобиль жүргізушілері үшін бұл қозғалу мүмкіндігі. |
|  | 54-б. 4-т. 22) және 33) т. | 54-бап. Механикалық көлік құралы меншік иесінің және жүргізушісінің құқықтары мен міндеттері  ...  4. Жүргізушіге:  .....  22) мынадай:  ...  гүлзарларда, көгалдарда, балалар және спорт алаңдарында тоқтап тұруына;  жоқ;  ...  33) тұрғын аймақта:  ...  **қозғалтқышы жұмыс істеп тұрған** күйде тоқтап тұруға; | 54-бап. Механикалық көлік құралы меншік иесінің және жүргізушісінің құқықтары мен міндеттері  ...  4. Жүргізушіге:  ....  22) мынадай:  ...  гүлзарларда, көгалдарда, балалар және спорт **алаңдарында;**    **электромобильдерді қуаттаға арналған орындарда тоқтап тұруына**;  33) тұрғын аймақта:  ...  **электромобильдердің жүргізушілерін қоспағанда, қозғалтқышы жұмыс істеп тұрған күйде тоқтап тұруға**; | Электромобильдерді қайта қуаттауға арналған орындарда тұраққа тыйым салуды қарастыру ұсынылады.  Электромобильдердің моторлары ІЖҚ бар КҚ-мен салыстырғанда шу шығармайды. |
|  | 70-б. 1-т. | 70-бап. Көлік құралдарын мемлекеттік тіркеу туралы құжат, мемлекеттік тіркеу нөмірі белгісі  1. Тіркелген көлік құралының иесіне көлік құралының мемлекеттік тіркелгенін растайтын тіркеу құжаты және мемлекеттік тіркеу нөмірі белгісі беріледі.  Тіркеу құжаты көлік құралын басқаратын адамда болуға тиіс. | 70-бап. Көлік құралдарын мемлекеттік тіркеу туралы құжат, мемлекеттік тіркеу нөмірі белгісі  1. Тіркелген көлік құралының иесіне көлік құралының мемлекеттік тіркелгенін растайтын тіркеу құжаты және мемлекеттік тіркеу нөмірі белгісі беріледі.  **Электромобильдерге арнайы мемлекеттік тіркеу нөмірлік белгісі беріледі.**  Тіркеу құжаты көлік құралын басқаратын адамда болуға тиіс. | Жасыл мемлекеттік нөмірлік белгілер электромобиль жүргізушілеріне оны пайдалану кезінде жеңілдіктерді еркін пайдалануға мүмкіндік береді. Мысалы, ақылы тұрақтарды тегін пайдалану мүмкіндігі. |

**Қазақстан Республикасы**

**Парламенті Мәжілісінің депутаттары Е. Абақанов**

**М. Ахметов**

**Ғ. Елеуов**

**Е. Жаңбыршин**

**А. Қожахметов**

**С. Мұсабаев**

**А. Сқақова**